BESZÁMOLÓ

Az elmúlt időszakban írt jegyzőkönyveket, a hét folyamán fogom feltölteni, mivel nem maradt anyag, amiből dolgozhatnék, sajnos nem tudtam mindent megcsinálni, amit szeretem volna.

Elküldték nekem a tisztségviselő értékelést, ezúton szeretném megköszönni azoknak, akik kitöltötték. Érkezett nagyon sok építő kritika, amin szerintem érdemes lenne a TTK HÖK-nek elgondolkodnia.

"Szia Luca!Ez a pozíciód így ebben a formában felesleges. Édesapámmal beszélgettünk erről és van egy olyan ötlete, amivel meg lehetne ezt menteni - ha azzal (vagy azzal is) foglalkoznál, hogy ki mit csinál és mit nem csinál meg. Mondjuk kéthetente vagy hetente a fontosabb tisztségviselőknél ellenőriznéd, hogy az alapszabályban foglaltak szerint dolgozik-e, a beszámolójában beígért dolgokat elvégzi-e, levelekre válaszolt-e stb. Persze emelett, ha van időd foglalkozhatsz az Alapszabály átírásával is. Gellért"

„Sok lehetőség van a tisztségében, de jelenleg nem erre tereli a hangsúlyt, nem erre választotta a Kgy. A jegyzőkönyveket becsülettel írja. Simán írhatna a Nyúzba cikkeket a keretbeszámolókról, az ügyintézésekről érthetően, jó tehermentesítés lehetne a tisztségviselőknek.”

„Hangzatos név, de több mindent is lehetne csinálni az átláthatóságért, mint megírni néhány jegyzőkönyvet.”

Egyetértek az előttem szólókkal, hogy a tisztség (a bepótolt hiányosságok után) ebben a formában felesleges, és amennyiben a Küldöttgyűlés megtartaná ideje több feladattal ellátni, amelyek valóban előre lendítik az Önkormányzat átláthatóságát. Például a kommunikációs elnökhelyettes munkáját elősegíteni.

Mindenkinek szeretném, megköszöni, aki valamilyen formában segítette a munkámat! Szeretnék mindenkinek további jó munkát kívánni!

Budapest, 2015. február 1.

Horváth Luca  
20/259-9364